CELEX: 32016R2225
Language: hu
Date: 2016-12-05 00:00:00
Title: A Bizottság (EU) 2016/2225 végrehajtási rendelete (2016. december 5.) egyes áruk Kombinált Nómenklatúra szerinti besorolásáról

10.12.2016   
               
               
                  HU
               
               
                  Az Európai Unió Hivatalos Lapja
               
               
                  L 336/25
               
            A BIZOTTSÁG (EU) 2016/2225 VÉGREHAJTÁSI RENDELETE
      (2016. december 5.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 5-én.
         
            
               a Bizottság részéről
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Henger alakú árucikk túlnyomórészt acélból (az öntött acélt kivéve), hosszúsága körülbelül 35 cm, átmérője a legszélesebb keresztmetszetében körülbelül 19 cm (ún. „lánctámasztó görgő”). Fő alkotóelemei a következők: a láncvezető számára egy kalibrált görgőkosárral rendelkező hengeres hüvely; egy fényesre csiszolt tengely, és kettő bronz csapágypersely és gyűrű mindkét végén.
                     Az árucikket lánctalpas exkavátorokhoz történő használatra, más hasonló lánctámasztó görgőkkel együtt a lánctalp hosszirányú és oldalirányú irányvezetésére tervezték.
                     Lásd a képet (*1).
                  
                  
                     8431 49 80 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a XVI. Áruosztályhoz tartozó Megjegyzések 2. b) pontja, valamint a 8431 , a 8431 49  és a 8431 49 80  KN-kódok szövege határozza meg.
                     A 8701 –8705  vtsz. alá tartozó gépjárművek alkatrészeként és tartozékaként a 8708  vtsz. alá történő besorolás kizárt, mivel az árucikket nem az említett vámtarifaszámok alá tartozó gépjárművekkel történő használatra tervezték. Az árucikk objektív jellemzői (mérete és alakja) alapján a 8429  vtsz. alá tartozó lánctalpas exkavátorok lánctalpához történő használatra tervezett lánctámasztó görgőnek tekintendő.
                     Az árucikket ezért a 8431 49 80  KN-kód alá, az öntött acélból készülteket kivéve kizárólag vagy elsősorban a 8425 –8430  vtsz. alá tartozó gépek alkatrészeként kell besorolni.
                  
               
            (*1)  A kép csupán tájékoztató jellegű.